Strik til Kvinder | Køb Uld Strik til Kvinder Online – Gai+Lisva.dk
Elisabeth Strik Bluse
Svøb dig i smukke strikkede hoodies, sweatre, toppe og T-shirts i genanvendt italiensk cashmere
Strik skal være varmt, strik skal være uimodståeligt blødt, strik skal være i 100 % naturmaterialer, men strik skal også være bæredygtigt, så du kan købe din nye yndlingssweater med ro i sindet og med omtanke for miljøet. Når du giver dig selv den forkælelse, det er at iklæde dig en af vores superkomfortable strikkede sweatre, toppe eller andet, så kan du være sikker på, at vi har gjort alt det miljømæssige benarbejde for dig på forhånd. Vi anvender nemlig udelukkende genanvendt cashmere fra Italien – et luksuriøst uldmiks af lamauld, mohairuld eller cashmereuld – for her er kvaliteten så høj, som vi kræver, at den skal være, før end vi anvender den til at fremstille vores unikke strik til dig.
Feminin, ultrablød og elegant strik, der får det bedste frem i dig
Vi elsker strik, og vi elsker cashmere, og derfor er det altafgørende for os, at du hos os kun får strik af allerhøjeste kvalitet, som er skabt til at fremhæve kvindekroppens smukke femininitet, men som frem for alt er rart og praktisk for dig at bruge, uanset hvad dit liv kræver af dig. Med styles i luksuriøs 100 % uld – altså helt uden kunstigt fremstillede materialer – får du tøj, som holder dig varm på selv de koldeste dage, men som også kan bruges, når du bevæger dig, fordi de naturlige fibre transporterer varmen væk fra din krop, uden at du bliver klam. Cashmere er med andre ord ideelt til temperering af din kropsvarme. Med bløde, varme naturfarver afspejler al vores strik den stræben efter naturlighed, som er så vigtig for os. De smukke afdæmpede farver gør desuden, at du uden problemer kan sætte GAI+LISVAs strik sammen med hvad som helst i din garderobe.
Vi har strik til alle livets facetter – job, yoga, afslapning og middage
Uanset om du er på udkig efter en klassisk sweater eller cardigan, eller om du foretrækker den kortærmede strik, fordi bevægelse fylder meget i dit liv, eller om du bare må eje et par strikkede shorts eller bukser til dine rolige yogatimer, så finder du det hos GAI+LISVA. For os er strik nemlig meget mere end blot en sweater, der skal holde dig varm om vinteren. Vores strikkede styles er elegante, lette og så behagelige, at du sagtens kan bruge dem hele året rundt. Vores unikke designs med små detaljer giver dig klassisk strik med et feminint touch, der diskret fremhæver enten dine håndled, hals eller talje. Vores toppe er ideelle til både jeans og nederdele eller som et lag over en mønstret skjorte eller kjole, mens vores sweatre både findes i snit til dig, der kan lide det figursyede look, og dig, der elsker oversize-sweatre, og så kommer de i både korte og lange længder. Med vores strikkede jakker med skøn struktur kan du skifte den klassiske blazer ud med et lidt blødere look. Du kan også gå all in på strik fra top til tå og sammensætte vores unikke strikkede bukser, du aldrig har lyst til at tage af igen, med en af vores matchende strikoverdele. Er du på udkig efter det ultimative hyggetøj, som emmer af selvomsorg, så er en strikket og vamset hoodie og et par løse, men velsiddende strikbukser det oplagt valg.
Strik fra GAI+LISVA – den perfekte gave til din miljøbevidste veninde
Ud over at vores strik fremstilles af genanvendt italiensk cashmere, så har vi sikret, at vores produktion har et minimalt udslip af CO2, så du med ro i maven kan vælge lige den style, der vil bringe lykke hos din veninde. Måske køber hun sjældent noget til sig selv for at minimere overforbrug og tænke bæredygtigt, men en tidsløs, holdbar og smuk strik fra GAI+LISVA vil hun kunne forelske sig pladask i uden betænkning.